cyanic-selkie/wikianc huggingface dataset:
Ирина Асенина
Ирина Асенина била византиска царица, сопруга на византискиот царот Јован VI Кантакузин.
Брак
Ирина Асенина се омажила за Јован Кантакузин, на кого му родила шест деца :
Царица
Во управувањето на царот Андроник III Палеолог, сопругот на Ирина Асенина ја имал должноста велик доместик, а по смртта на царот Јован станал член на регентскиот совет на малолетниот наследник на Андроник, Јован V Палеолог.
Наскоро меѓу Јован Кантакузин и мајката на царот, Ана Савојска, избувнало конфликт, кој прераснал во граѓанска војна. Ана, која исто така била член на регентски совет, го искористила привременото отсуство на Јован Кантакузин од Цариград и го прогласила за предавник и непријател на империјата. Ана се потпрела на поддршката на истакнатиот дворјанинот и военоначалник Алексиј Апокавк и на патријарх Јован XIV Цариградски. Ана му го понудила местото на Јован Кантакузин во регентски совет на Алексиј Апокавк. Голем дел од војската сепак се наоѓала под контрола на Јован, кој на 26 октомври 1341 се прогласил за цар во Димотика, што го означило почетокот на нова граѓанска војна во империјата. Ирина Асенина се приклучила на сопругот и била крунисан за царицата. Борбата меѓу Јован Кантакузин и централната власт во Цариград продолжила до 1347 година. Во тоа време во неа се мешале и соседните балкански владетели. Трновският цар Јован Александар бил на страната на Ана и Алексиј Апокавк, додека неговиот шура Стефан Душан го поддржувал Јован Кантакузин. И двајцата соседи на Византија всушност искористиле од војната, за да постигнат сопствени политички цели и да ги прошират териториите на сметка на империјата. Јован Кантакузин го привлекол на своја страна и отоманскиот султан Орхан I. За време на војната Ирина Асенина одржувала сопствен двор во Димотика. Во 1342 година Јован Кантакузин бил принуден да оди во Србија, каде што норал да отиде и да побара помош од српскиот крал Стефан Душан. Останала сама во Димотика и притисната од цариградската партија во градот, Ирина побарала поддршка од бугарскиот цар, ветувајќи на Јован Александар дека ќе му го предаде градот ако сопругот не се врати. Така, Јован Александар испратил писмо до својот зет Душан и сестра Елена во кое инсистирал да го затворат или погубат својот гостин, но Душан и неговата сопруга го отфрлиле предлогот на царот. Граѓанската војна меѓу Кантакузин и централната власт траела до 1347 година. На 3 февруари 1347 двете завојувани страни постигнале договор според кој Јован Кантакузин бил прогласен за старател и соцар на Јован V Палеолог. Договорот бил постигнат преку брак меѓу ќерката на Јован Кантакузин, Елена и Јован V. Јован VI Кантакузин влегол во Цариград и успешно воспоставил контрола над градот.
Повлекување
Ирина Асенина се користела со достоинството на совладетелка до 1352 година, кога Јован V, потпомогнат како легитимен цар, кренал бунт. Јован VI Кантакузин абдицирал и се замонашил. Ирина Асенина го следела примерот на нејзиниот сопруг и влегла во манастирот Света Марта под монашкото име Евгенија. За понатамошната судбина на Ирина Асенина изворите не содржат информации.
Џери Цукер
'''Џери Г. Цукер''' (роден на 11 март 1950 г.) — американски филмски режисер, продуцент и сценарист.
IC 1316
IC 1316 — галаксија во соѕвездието Лав, заведена во Новиот општ каталог на длабоконебесни тела.
Откривање
Објектот е откриен на 1 мај 1896 година од страна на Стефан Жавел.
Податоци од набљудување
Според морфолошката класификација на галаксиите, IC 1316 е од видот NF.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 27 м 59,5 с, а неговата деклинација, односно висината на лакот на тој агол, +29° 42' 20".
Други поделби
Проучување на IC 1316 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Oктaвијaн (рапер)
Ран живот
Октавијан е роден во Лил, Франција во семејство од Ангола. Откако починал неговиот татко, тој се преселил во Велика Британија со својата мајка на тригодишна возраст, населувајќи се во Камбервел, јужен Лондон. Како тинејџер, тој добил стипендија за училиштето БРИТ, но го напуштил по година и пол.
Музичка кариера
Првиот микстејп 22 на Октавијан бил објавен во 2016 година под името „Октавијан ОГ“, проследен со Essie World EP во 2017 година. Неговото признание се зголемило во јануари 2018 година, откако на Инстаграм било објавено видео од Дрејк како пее на музиката од песната „Овде е забавата“ на забавата на Златниот глобус. Песната е произведена во соработка со продуцентот Џеј Рик.
Гардијан го опишал неговиот микстејп Спејсмен од 2018 како „спектакуларно мешање од изминатата деценија на поджанрови во Велика Британија“.
Во август 2018 година, Октавијан потпишал со Сони / АТВ Рекордс. Тој ја освоил наградата на Би-Би-Си во јануари 2019 година, како и главната награда на Би-Би-Си во 2019 за нови уметници.
Контроверзии
Во ноември 2020 година, поранешната партнерка на Октавијан, Хана, позната како Emobaby4real, објавила неколку видеа и СМС-пораки со кои таа го докажува семејното насилство на Октавијан, заедно со изјавата, во која детално се наведува како таа претрпувала години на емотивно и физичко насилство од него за време на нивната врска. Во еден момент, таа била нападната со чекан, друг пат тој се заканил дека ќе ја убие. Таа исто така изјавила дека била замолена да потпише договор за 20.000 фунти и да ги отповика изјавите. Подоцна, луѓето од неговата издавачка куќа дале изјава дека не сакаат повеќе да соработуват со Октавијан и дека го отфрлаат од нивната агенција.
Денис Страквалурси
Денис Страквалурси — аргентински фудбалер кој настапува за тимот на Евертон како позајмен од аргентинскиот прволигаш Тигре.
Кариера
Тој својата кариера ја започнал во третолигашот Унион де Сунхалес.По една сезона помината тука тој потпишал за ФК Гимназија Ла Плата тим од елитната лига на аргентинскиот фудбал.
Тигре
Пред почетокот на сезоната 2010-2011 Страквалурси дојде во Тигре на позајмица од една сезона со можност за откуп на крајот од сезоната.Во зимското првенство наречено Апертура тој постигна 11 голови за Тигре и беше прв стрелец во лигата заедно со уругваецот Сантјаго Силва.Со тоа стана првиот фудбалер на Тигре во историјата кој бил прв стрелец во аргентинската лига.
Евертон
Во последните денови на август Страквалурси потпиша за Евертон на позајмица од Тигре до крајот на сезоната.Своето деби за карамелите го имаше во домаќинскиот меч на Евертон против Виган на 17 септември 2011 влегувајќи како замена за Тим Кејхил. Својот прв погодок во Премиер лигата Страквалурси го постигна на 11 февруари 2012 кога по одличната асистенција на Лендон Донован тој го совлада Петр Чех и му обезбеди победа на својот тим над Челси од 2-0.
Сан Лоренцо
Во јули 2012 Страквалурси потпиша за Сан Лоренцо како слободен играч откако му истече договорот со Тигре.
1117 п.н.е.
1117 п.н.е. — година според општоприфатениот календар. Тоа била 1117. година пред новата ера, 117. од вториот милениум п.н.е., 17. од 12 век п.н.е. и осма од 1110-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4391 и 4392 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3633 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2643 и 2644 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 364 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1117 година се протега во 1519 и 1520, додека според второто гледиште, годината трае во текот на 1579 и 1580 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 574 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1791 и 1790 исламска година пред хиџра.
NGC 2510
NGC 2510 — леќеста галаксија во соѕвездието Мало Куче, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2510 се споменува и како UGC 4178, MCG 2-21-7, CGCG 59-23.
Податоци од набљудување
Според морфолошката класификација на галаксиите, NGC 2510 е од видот S0. Видливиот сјај со голо око изнесува 13,4 m, а оној во рамките на интервалот од минималната до максималната честота 14,4 m, додека површинскиот сјај изнесува 12,9 m/лм2. NGC 2510 има привидни димензии од 1' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 8 ч 2 м 10,5 с, а неговата деклинација, односно висината на лакот на тој агол, + 9° 29' 10". Положбениот агол на објектот е во износ од 111°.
Други поделби
Проучување на NGC 2510 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 22541. Во рамките на атласот на длабокото небо, Уранометрија 2000.00, објектот припаѓа на групата означена со бројот 185; додека во Каталогот на основни ѕвезди (GSC) е групиран под бројот 784. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 247.
1306 п.н.е.
1306 п.н.е. — година според општоприфатениот календар. Тоа била 1306. година пред новата ера, 306. од вториот милениум п.н.е., 6. од 14 век п.н.е. и седма од 1300-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4202 и 4203 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3444 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2454 и 2455 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 553 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1306 година се протега во 1330 и 1331, додека според второто гледиште, годината трае во текот на 1390 и 1391 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 763 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1986 и 1985 исламска година пред хиџра.
NGC 7257
NGC 7257 — спирална галаксија во соѕвездието Водолија, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7257 се споменува и како NGC 7260, MCG -1-57-3.
Откривање
Објектот е откриен на 1 октомври 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 7257 е од видот SBbc. Видливиот сјај со голо око изнесува 12,7 m, а оној во рамките на интервалот од минималната до максималната честота 13,5 m, додека површинскиот сјај изнесува 13,6 m/лм2. NGC 7257 има привидни димензии од 1,9' х 1,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 22 ч 22 м 36,5 с, а неговата деклинација, односно висината на лакот на тој агол, -4° 7' 15"". Положбениот агол на објектот е во износ од 33°.
Други поделби
Проучување на NGC 7257 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 68691. Во рамките на атласот на длабокото небо, Уранометрија 2000.00, објектот припаѓа на групата означена со бројот 257; додека во Каталогот на основни ѕвезди (GSC) е групиран под бројот 5229. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1142.
Мултикултурализам и ислам
Односот меѓу мултикултурализмот и исламот е важен аспект во севкупната дебата за издржаноста на современата доктрина за мултикултурализам.
Реакцијата против мултикултурните политики
Во една статија во Hudson Review, Брус Бавер пишувал за она што го гледал како развој на невкусност кон идејата и политиките на мултикултурализмот во Западна Европа, особено во Холандија, Данска, Обединетото Кралство, Норвешка, Шведска, Австрија и Германија. Верувањето зад оваа реакција на мултикултурализмот е дека тој создава триење во општеството.
Неусогласеност со секуларното општество
Неусогласеноста со секуларното општество е под влијание на ставот против мултикултурализмот што го заговараат неодамнешните филозофи, тесно поврзан со наследството на Новите филозофи. Огнената полемика на оваа тема од страна на поборниците како Паскал Брукнер и Пол Клитер ја разгореле меѓународната дебата.
Воведување на шеријатот во западните земји
Во Канада, можното воведување на шеријатски семејни судови станало спорно прашање и доби големо медиумско внимание. Во Обединетото Кралство, Лондон е многу повеќе сегрегиран на религиозна основа отколку по раса; 25% од седумте милиони жители на Лондон живеат во религиозно сегрегирани населби.
Сомнеж кон муслиманите
Истражувањето покажало дека 18% во Обединетото Кралство мислат дека „голем дел од британските муслимани не чувствуваат никакво чувство на верност кон оваа земја и се подготвени да одобруваат или дури да вршат терористички дејствија“. Анкетата на TNS/Global покажала дека 31% во Кралството би се чувствувале удобно да живеат покрај муслиман; оваа бројка паднала на 21 проценти по бомбашките напади на 7/7 во Лондон.
Оризари (Скопје)
Оризари во постарата литература познато како Сарајско Оризаре — историско село и современа скопска населба на територијата на Општина Ѓорче Петров. Името го добила по бројните оризови полиња во селото.
Населбата се наоѓа помеѓу населбите Ѓорче Петров и Дексион, на патот Скопје-Тетово кој поминува низ неа. Во минатото патот го делел тогашното село на два дела. Северното маало било јадрото на селото и било постара населба. Додека јужното маало, под патот, било основано во 1919 година од српски доселеници. Како и секое село, така и Оризари имало свој атар чија обработлива површина кај селаните била позната под имињата: Чашурка, Сливче, Влашко Поле, Бањиште, Ранак, Сув Дуб, Паламида, Орманче, Црвлица, Башалг, Динг, Оризарски Јаз, Чатал, Ветерник, Бунариште, Веле Поле, Рамниште, Крст, Зимниче, Чушк и Страња. Во 1949 година селото броело 49 домаќинства. Оризари било стара населба. Заради својата поволна местоположба и плодното поле, селото уште во турско време брзо станало чифличка населба. Еден од беговите имал и кула во селото која била срушена во 1944 година. Додека селото било чифличко во него живееле Македонци и Роми кои работеле како момоци. Кога селото се ослободило од чифлигарството тогаш се населиле и други домаќинства од различни националности кои добиле и земја со самата прераспределба на земјиштето. Во 1944 година селото било бомбардирано и скоро целосно разрушено. Потоа повторно било обновено. Селото постепено со ширењето на Скопје почнало да се поврзува од двете страна со соседните населби и некаде во 60-тите годни на XX век целосно прераснува во урбана населба. Денес има централно место во урбаниот дел на Општината Ѓорче Петров.
Родови
Оризари е мешана населба.
Според истражувањата од 1949 година, родови во Оризари се:
Климатска криза
Климатска криза — термин кој го опишува глобалното затоплување и климатските промени и нивните влијанија.
Терминот се користи за да се опише заканата од глобалното затоплување на планетата и да се поттикне агресивно ублажување на климатските промени. На пример, во списанието BioScience, воедна статија од јануари 2020 година, поддржана од преку 11.000 научници ширум светот, било напишано дека „климатската криза е пристигната“ и дека „неопходно е огромно зголемување на обемот во напорите да се зачува нашата биосфера за да се избегне нераскажаното страдање поради на климатската криза“.
Терминот го применуваат оние кои „веруваат дека ја евоцира тежината на заканите со кои се соочува планетата од континуираните емисии на стакленички гасови и може да помогне да се поттикне видот на политичка волја што долго време недостасува во застапувањето за климата“. Тие веруваат дека, исто како што „глобалното затоплување“ извлекло повеќе емоционален ангажман и поддршка за акција отколку „климатските промени“, нарекувајќи ги климатските промени криза може да има уште посилно влијание.
Научна основа
Исто така, во ноември 2019 година, една статија објавена во Nature заклучила дека само доказите од климатските превртувачки точки сугерираат дека „ние сме во планетарна вонредна состојба“, дефинирајќи ја вонредната состојба како производ на ризик и итност, при што и двата фактори се оценуваат како „акутни“. Статијата на Nature се повикува на неодамнешните специјални извештаи на IPCC (2018, 2019 година) кои сугерираат дека поединечните точки на превртување може да се надминат со само 1-2 °C на глобалното просечно затоплување (тековното затоплување е ~ 1 °C), со глобална каскада од превртувачки точки можна со поголемо затоплување.
Дефиниции
Во контекст на климатските промени, Пјер Мукејбир, професор на Универзитетот за технологија во Сиднеј, вели дека терминот криза е „клучна или одлучувачка точка или ситуација што може да доведе до пресвртна точка “, која вклучува „околност без преседан“. Дефиницијата на речникот наведува дека „кризата“ во овој контекст значи „пресвртница или состојба на нестабилност или опасност“ и имплицира дека „треба да се преземе акција сега или во спротивно последиците ќе бидат катастрофални“. Друга дефиниција го разликува терминот од глобалното затоплување и климатските промени и ја дефинира климатската криза како „различните негативни ефекти што неублажените климатски промени ги предизвикуваат или се закануваат да ги предизвикаат на нашата планета, особено кога овие ефекти имаат директно влијание врз човештвото“.
Историска употреба
Поранешниот американски потпретседател Ал Гор користил кризна терминологија од 1980-тите, при што терминот бил формализиран од Коалицијата за климатски кризи (формирана во 2004 година).
Извештајот од 1990 година од Американскиот универзитет за меѓународно право вклучува избрани материјали кои постојано го користат терминот „криза“. Вклучен во тој извештај, „Договорот од Каиро: кон усогласен одговор од ширум светот на климатската криза“ (21 декември 1989 година) наведува дека „''Сите нации... ќе мора да соработуваат во размери без преседан. Тие ќе мора да преземат тешки обврски без одлагање за да се справат со оваа криза''.“
Неодамнешна употреба
Кон крајот на 2010-тите, фразата се појавила „како клучен дел од лексиконот на климатскиот јастреб“, усвоен од Зелен Њу Дил, Гардијан, Грета Тунберг и политичките кандидати на Демократската партија на САД, како што е Камала Харис. Во исто време, тој влегол во попопуларна употреба „по низа страшни научни предупредувања и оживеана енергија во светот на застапувањето“.
Кон крајот на 2018 година, Претставничкиот дом на Соединетите држави го формирал Избраниот Комитет за климатска криза во Претставничкиот дом, термин што еден новинар го напишал во Атлантик е „потсетник за тоа колку енергетската политика се промени во последната деценија“. Оригиналниот комитет за климата во Претставничкиот дом (формиран во 2007 година) бил наречен Избран комитет за енергетска независност и глобално затоплување, и бил укинат кога републиканците ја вратиле контролата врз Домот во 2011 година.
Public Citizen објавил дека во 2018 година, помалку од 10% од написите во топ-50 американски весници ги користеле термините „криза“ или „вонредна состојба“. Во 2019 година, кампањата „Наречете го тоа климатска криза“ која ги повика големите медиумски организации да го усвојат терминот, навела дека во 2018 година, само 3,5% од вестите на националните телевизиски сегменти ги навеле климатските промени како криза или вонредна состојба, (50 од 1400),  иако Public Citizen пријавил тројно од тој број споменувања, 150, само во првите четири месеци од 2019 година
2019 година се чинело дека е точка на менување за лингвистиката на климата, во корелација со понагласен јазик што го користел во обраќањето на генералниот секретар на ОН на Самитот за климатски активности; петиција до новинските организации да го променат својот јазик преку проектот за климатска реалност на Ал Гор, Гринпис и Движењето Изгрејсонце; протести пред зградата на Њујорк Тајмс за да се присили промената; и промена во мај 2019 година во стилскиот водич на Гардијан.
По употребата на „климатска криза“ од септември 2018 година од страна на генералниот секретар на ОН, Антонио Гутереш, на 17 мај 2019 година, Гардијан официјално го ажурирал својот стилски водич за да ги фаворизира „климатски вонредни состојби, криза или дефект“ и „глобално загревање“. Главниот уредник Кетрин Винер објаснил: „Сакаме да се погрижиме да бидеме научно прецизни, а истовремено јасно да комуницираме со читателите за ова многу важно прашање. Фразата „климатски промени“, на пример, звучи прилично пасивно и нежно кога она за што зборуваат научниците е катастрофа за човештвото.“ Гардијан станал водечки партнер во Covering Climate Now, иницијатива на новинските организации основана во 2019 година од Columbia Journalism Review и The Nation за да се одговори на потребата за посилно покривање на климата.
Во јуни 2019 година, шпанската новинска агенција EFE ја објавила својата претпочитана фраза криза climática (климатска криза), при што новинарката на Грист Кејт Јодер забележала дека „овие термини се појавуваат насекаде“, додавајќи дека „климатската криза“ „има свој момент“. Во ноември 2019 година, „Хиндустан тајмс“ исто така го усвоил терминот бидејќи „климатските промени не правилно ја одразуваат огромната егзистенцијална закана“. Слично на тоа, варшавскиот, полски весник Gazeta Wyborcza го користи терминот „климатска криза“ наместо „климатски промени“, а главниот уредник на неговиот дел Газета ги опишал климатските промени како една од најважните теми.
Спротивно на тоа, во јуни 2019 година, канадската радиодифузна корпорација го ажурирала својот јазичен водич за да гласи „''Климатската криза и климатската вонредна состојба се во ред во некои случаи како синоними за „климатски промени“. Но, тие не се секогаш најдобриот избор... На пример, „климатската криза“ може да носи мирис на застапување во одредено политичко покривање.“ Ажурирањето го поттикнало професорот по новинарство Шон Холман да изјавил дека „новинарите се растргнати од две конкурентни вредности во моментов“ - да ја кажат вистината и да изгледаат непристрасно - но дека со кажувањето на вистината новинарите изгледаат пристрасни кон „големи делови од општеството''.“
Во јуни 2019 година, 70 активисти за климата биле уапсени затоа што демонстрирале пред канцелариите на Њујорк Тајмс, барајќи од весникот да ги усвои фразите „климатска вонредна состојба“ или „климатска криза“, а демонстрациите биле дел од јавниот притисок што го поколебал Градскиот совет да го направи Њујорк најголемиот град кој формално усвоил декларација за климатска вонредна состојба.
Во мај 2019 година, проектот за климатска реалност на Ал Гор (2011-) промовирал отворена петиција во која бара од новинските организации да користат „климатска криза“ наместо „климатски промени“ или „глобално затоплување“, велејќи дека „време е да се напуштат двата термина во културата“. Слично на тоа, Сиера Клубот, Движењето Изгрејсонце, Гринпис и други еколошки и прогресивни организации се приклучиле во писмото на јавниот граѓанин од 6 јуни 2019 година до новинските организации, во кое ги повикуваат да ги наречат климатските промени и човечката неактивност „што е тоа – криза – и да ја покриеме како една“.
Во ноември 2019 година, Оксфордските речници вклучиле „климатска криза“ на својата кратка листа за зборот на годината 2019 година, ознаката дизајнирана да ги препознае термините што „го одразуваат етосот, расположението или преокупациите на годината што изминува“ и кои треба да имаат „траен потенцијал како термин од културно значење“.
Во 2021 година, финскиот весник Хелсингин Саномат создал бесплатен променлив фонт наречен „Климатска криза“ со осум различни тежини кои се во корелација со падот на морскиот мраз на Арктикот, визуелизирајќи како топењето на мразот се менувало во текот на децениите. Уметничкиот директор на весникот истакнал дека фонтот истовремено ја евоцира естетиката на екологијата и инхерентно претставува графика за визуелизација на податоците.
Во ажурирањето на Светските научници за предупредување до човештвото од 2021 година, научниците известиле дека се акумулираат докази за приближување или вкрстени точки на превртување на критичните елементи на Земјиниот систем, дека јурисдикциите од 1990 година формално признале климатска вонредна состојба, таа често и потребни се достапни ажурирања за климатската криза или климатската вонредна состојба, дека „ зеленото закрепнување“ на КОВИД-19 е недоволно и дека се потребни промени во системот од основната причина над политиката.
Алтернативна терминологија
Истражувањата покажале дека она што се нарекува феномен, или како тој е врамен, „има огромно влијание врз тоа како публиката го сфаќа тој феномен“ и „може да има длабоко влијание врз реакцијата на публиката“. Ефектите од климатските промени понекогаш се опишуваат со термини слични на климатската криза, како што се:
Покрај „климатската криза“, различни други термини се истражувани за нивните ефекти врз публиката, вклучувајќи „глобално затоплување“, „климатски промени“ и „климатско нарушување“, како и „уништување на животната средина“, „времето дестабилизација“, и „еколошки колапс“.
Делотворност
Во септември 2019 година, новинарката на Блумберг, Ема Викерс, изјавила дека терминологијата за кризата - иако проблемот е буквално еден од семантиката - можеби „покажува резултати“, цитирајќи ја анкетата од 2019 година на Вашингтон пост и Фондацијата Кајзер Семејство, која вели дека 38% одвозраснитер жители на САД ги нарекле климатските промени „криза“, додека исто толку ги нарекле „голем проблем, но не и криза“. Пет години претходно, оваа бројка била само 23%.
Спротивно на тоа, употребата на кризна терминологија во различни необврзувачки декларации за итни случаи за климата не била делотворна (од септември 2019 година) за да ги натера владите „да започнат акција“.
Загриженост за кризна терминологија
Некои коментатори напишале дека „врамувањето за итни случаи“ може да има неколку недостатоци. Поточно, ваквото врамување може имплицитно да даде приоритет на климатските промени во однос на другите важни општествени прашања, со што ќе ја охрабри конкуренцијата меѓу активистите наместо соработката и да го остави настрана несогласувањето во самото движење за климатски промени. Тоа може да сугерира потреба од решенија од страна на владата, која обезбедува помалку сигурна долгорочна посветеност отколку народната мобилизација, и која може да се смета дека е „наметната на неволното население“. Конечно, тоа може да биде контрапродуктивно со предизвикување неверување (отсуство на непосредни драматични ефекти), обезмоќување (соочени со проблем кој изгледа огромно) и повлекување - наместо да обезбедува практична акција на долг рок.
На слична линија, австралискиот истражувач за климатска комуникација Дејвид Холмс го коментирал феноменот на „кризен замор“, во кој итноста да се одговори на заканите ја губи својата привлечност со текот на времето. Холмс изјави дека има „ограничен семантички буџет“ за таквиот јазик, предупредувајќи дека може да ја изгуби публиката ако помине време без значајни политики кои се однесуваат на итната состојба.
Други напишале дека, дали „апелите за страв генерираат одржлив и конструктивен ангажман“ е јасно многу сложено прашање, но дека одговорот е „обично не“, при што психолозите забележуваат дека човечките одговори на опасност (борба, бегство или замрзнување) може да биде неприлагодлива. Согласувајќи се дека стравот е „парализирачка емоција“, Сандер ван дер Линден, директор на лабораторијата за донесување одлуки за социјални одлуки во Кембриџ, ја фаворизира „климатската криза“ во однос на другите термини затоа што пренесува чувство на итност и оптимизам, а не чувство на пропаст. бидејќи „луѓето знаат дека кризите можат да се избегнат и дека можат да се решат“.
Климатскиот научник Кетрин Хејхо предупредил на почетокот на 2019 година дека рамката на кризи е „ефикасна само за оние кои веќе се загрижени за климатските промени, но самозадоволни во однос на решенијата“. Таа додала дека „сè уште не е делотворно“ за оние кои ги перцепираат климатските активисти и дека „тоа дополнително ќе ги зајакне нивните однапред замислени - и неточни - поими“.
Во јуни 2019 година, канадската радиодифузна корпорација го ажурирала својот јазичен водич за да прочита дека терминот климатска криза „може да носи мирис на застапување во одредено политичко покривање“.
Двајца германски новинари соодветно предупредиле дека „кризата“ може погрешно да се сфати дека сугерира дека климатските промени се „инхерентно епизодни“ - кризите „или се решаваат или поминуваат“ - или како привремена состојба пред враќање во нормала што всушност не е можно.
Психолошки и невронаучни студии
Студија од 2013 година (N=224, главно бруцоши) ги испитала одговорите на учесниците откако тие прочитале различни симулирани напишани написи. Студијата заклучила дека „ климатската криза најверојатно ќе создаде повратни ефекти на неверување и намалени перцепции за загриженост, најверојатно поради перцепциите за претерување“, и предложила други термини („климатско нарушување“ и „глобално затоплување“).
Невронаучно истражување од почетокот на 2019 година (N=120, подеднакво поделено меѓу републиканците, демократите и независните) од страна на рекламна консултантска агенција вклучила мерења на електроенцефалографија (ЕЕГ) и галвански одговор на кожата (ГСР). Студијата, која ги мери одговорите на термините „климатска криза“, „уништување на животната средина“, „колапс на животната средина“, „временска дестабилизација“, „глобално затоплување“ и „климатски промени“, покажала дека демократите имале 60% поголема емоционална реакција на „ климатска криза“ отколку на „климатски промени“, при што соодветниот одговор кај републиканците тројно се зголемил. Се вели дека „Климатската криза“ „добро се претстави во однос на одговорите низ политичкиот спектар и предизвика најголем емотивен одговор меѓу независните“. Студијата заклучила дека терминот „климатска криза“ предизвикува посилни емоционални одговори од „неутрални“ и „истрошени“ термини како „глобално затоплување“ и „климатски промени“, со што се поттикнува чувството на итност - иако не толку силен одговор за предизвикуваат когнитивна дисонанца која би ги натерала луѓето да генерираат контрааргументи. Сепак, извршниот директор на компанијата што ја спроведува студијата, генерално забележал дека висцералниот интензитет може да има контраефект, прецизирајќи дека друг термин со уште посилен одговор, „уништување на животната средина“, „веројатно се гледа како алармантен, можеби дури и имплицирајќи вина, што може да доведе до контрааргументи и потиснување“.
Прва македонска кошаркарска лига 1999/00
Првата македонска кошаркарска лига 1999/00 - 8. издание на Првата македонска кошаркарска лига. Во оваа сезона првак бил Никол Ферт.
Унапредување и отпаѓање
1 Вардар добил вајлд карта на местото на Кочани Деликатес заради пополнување на Првата лига за следната сезона.
Регуларен дел
Извор:
Фудбал на Летните олимписки игри 1996 (мажи)
Фудбалот на Летните олимписки игри 1996 — официјален фудбалски турнир на Олимписките игри во машка конкуренција. Турнирот се одржал во Атланта, САД. На турнирот учествувале вкупно 16 репрезентации.
Првото место го освоила репрезентацијата на Нигерија, второто Аргентина, и третото Бразил.
Неферсдорф
Неферсдорф (Neversdorf) — општина во округот Зегеберг, во Шлезвиг-Холштајн, Германија.
Мултикулти
Мултикулти ― слоган на пристапот на јавната политика на мултикултурализмот. Неговото етимолошко потекло е од германските прогресивни движења од 1970-тите и 1980-тите. Бил популаризиран од германската Зелена партија и се здобил со популарност низ цела Европа.
Биргит Ојгемеел
Биргит Ојгемеел (родена на 24 септември 1988) — естонска пејачка која што ја претставувала Естонија на Евровизија 2013 заедно со Стиг Раста со песната „Et uus saaks alguse“.
Гентски олтар
Гентскиот олтар или Поклонение на Таинствениот Агнец (холандски: Het Lam Gods или Агнецот) (завршен во 1432) е многу голема и сложена полиптична слика на дрвени табли во капелата Joost Vijdt во катедралата Св. Баво, Гент, Белгија. Била нарачана од богатиот трговец Јос Вијдт, а изработена од Хуберт и Јан ван Ејк.
Олтарната табла се состои од дванаесет табли во два реда, од кои осум се насликани од двете страни. На горниот ред од напред е претставен Христос Кралот опкружен од Дева Марија и Јован Крстителот. Внатрешноста на крилата содржи ангели кои пеат и прават музика, а надворешноста ги содржи Адам и Ева. На долниот дел на предната табла пак, прикажано е Поклонението на Агнецот, со ток на луѓе кои чекаат да се поклонат, кои се надгледувани од страна на гулабот кој го претставува Светиот Дух. Во делниците вратничките биле затворени, прикажувајќи го Благовештението на Марија и портретите на Јос Вијдт и неговата сопруга Лизбета Борлут.
Постоела и белешка на олтарот која кажувала дека Хуберт ван Ејк „maior quo nemo repertus“ (поголем од сите) ја започнал олтарната табла, но дека Јан ван Ејк - нарекувајќи се „arte secundus“ (втор најдобар во уметноста) - ја завршил во 1432.
Оригиналната долна лева табла која носи име Праведните судии била украдена во 1934. Таа никогаш не била најдена и затоа била заменета со копија од 1945 насликана од Јеф Вандервекен.
Три средишни ликови
Трите средишни горни табли ја прикажуваат Дева Марија на лево и Јован Крстител на десно, но идентитетот на средишниот лик е двосмислен и претставува предмет на расправа. Јасно е дека истиот содржи елементи кои традиционално се однесуваат на Исус, но други елементи пак се однесуваат на Бога. Веројатно е дека Ван Ејк имал за цел да наслика лик кој едновремено ќе го претставува и Исус и Господ, нешто што воопшто не било практикувано во средновековното и готското сликарство.
Ангелскиот хор
Околу трите лика по средината насликани се ангели кои прават музика и пејат. Одеждите, инструментите и подот се прикажани во неверојатен детал. Од лицата на ангелите можеме да бидиме кој пее со низок, а кој со висок глас.
Адам и Ева, Каин и Авел
Горните предни табли по страните ги прикажуваат Адам и Ева (на лево и на десно) кои се свртени кон ликовите во средината. Тие се покриваат со лист и Ева го држи јаболкото - причината за нивното истерување од рајот. Адам изгледа како да исчекорува од сликата, давајќи ѝ тридимензионален изглед.
Над нив е сликано Авраамовото жртвување на Исак и убиството на Авел од брата си Каин. Ван Ејк ги насликал сликите на тој начин што тие изгледаат како статуи, давајќи ѝ длабочина на сликата.
За време на пуританскиот 19 век голотијата на Адам и Ева се сметала за неприфатлива и тие табли биле заменети со облечени препродукции, кои сѐ уште можат да се видат во катедралата надвор од Вијдтовата капела.
Долна централна табла
Долните предни табли го прикажуваат Поклонението на Агнецот и луѓе кои надоаѓаат од сите страни за да се поклонат. Од небото еден гулаб, кој го претставува Светиот Дух, ја осветлува сцената. Агнецот е опкружен од четиринаесет ангели. Во преден план фонтаната на животот тече во мала рекичка, додека нејзиното дно е покриено со драги камења.
Во преден план на лево можеме да видиме група еврејски учени кои ја држат Светата Книга. Позади нив се паганите, кои дошле од селиот свет како што може да се види по нивните оринетални ликови и разни видови на капи и шапки кои ги носат. Ликот во бело е веројатно Вергилиј, кој понекогаш бил претставуван како avant-la-lettre на христијанството. На лево ги гледаме дванаесетте апостоли, а позади нив светци и папи. Во толпата може да се забележи присуството на Свети Стефан кој ги носи камењата со кој каменувал.
Во позадината исто така гледаме маченици, мажи на лево и жени на десно, сите носат маченича палма. Некои од жените се препознатливи по предметите кои ги носат.
Долни странични табли
Близу средишната табла можеме да видиме уште групи на луѓе. Двете табли на лево ги прикажуваат „Праведните судии“ и „Христовите витези“. На десно гледаме испосници и аџии, меѓу кои е и џиновскиот Свети Кристофер, патрон на патникот.
Долната табла најлево, Праведсни судии, била украдена во 1934. Истата никогаш не била најдена и се верува дека е уништена. Била заменета во 1945 со копија насликана од Јеф Вандервекен.
Детал
Ван Ејк обрнува подеднакво внимание на убавината на земните и на религиозните ликови и прдмети. Одеждите и накитот, фонтаната, природната околина, црквите и пејзажот во позадината, сѐ е насликано во неверојатен детал. Пејзажот содржи неверојатно големо богатство од вегетација, голем дел од која е неевропска.
Јос Вијдт и Лизбета Борлут
Јос Вијдт бил многу богат трговец. Тој и сопругата немале деца и сакале да продолжат со животот на поинаков начин, како покровители на ова монументално дело.
Еван Фурније
Еван Фурније (роден на 29 октомври 1992 година) е француски кошаркар, крило на Њујорк Никс и француската репрезентација.
Биографија
Фурније е роден на 29 октомври 1992, во Сен-Морис малото предградие на Париз, од татко французин Франсоа Фурније и мајка алжирка по име Мерием Мокта. Двајцата негови родители биле професионални џудисти кои се запознале на ИНСЕП академијата.
Еван Фурније започнува да игра кошарка на 7 години, а неговиот интерес кон овој спорт уште повеќе се зголемил во 2002 година, благодарение на екипата на Сакраменто Кингс. Откако станал професионалец, Фурније го носел дресот со бројот 10 во повеќето екипи во кои настапувал во чест на тогашната 10-ка на Сакраменто, Мајк Биби.
Почетоци, Нантер и Поатје
Во 2000 година, Фурније ја започнал својата кошаркарска кариера во екипата на Шарентон. Помеѓу 2007 и 2009 година, тој го продолжил својот кошаркарски развој на академијата ИНСЕП, каде што се запознале неговите родители. Потоа тој се приклучил на екипата на Нантер која се натпреварувала во Про Б лигата (втората лига на Франција) во текот на сезоната 2009-2010 каде го направил своето деби како професионалец и подоцна бил избран за најдобар млад играч во Про Б првенството.
Во 2010 година, тој се приклучил на екипата на Поатје во најсилната француска кошаркарска лига каде што играл во просек 15 минути по натпревар (6,3 поени).
Во април 2011 година, тој учествувал на Nike Hoop Summit каде бил избран во почетната петорка. Американската селекција победила, а Фурније забележал „просечна“ партија и го завршил натпреварот со 6 поени и 6 скокови. .
Во јануари 2012 година, Фурније за прв пат бил избран во „идеалната петорка“ на Про А благодарение на неговите решавачки 16 поени, 6 скока и 7 асистенции (23 валоризација) против Елан Берне По Лак Ортез. Тој продолжил со добрите игри и во март истата година бил избран за играч на месецот во Про А лигата. Конечно, во мај по завршувањето на сезоната 2011-2012, тој ги добил наградите за играч кој најмногу напредувал, како и за најдобар млад кошаркар во Про А.
Денвер Нагетс
На 28 јуни 2012 година, Фурније бил избран како 20-ти пик на НБА драфтот 2012 од Денвер Нагетс. На 11 јули 2012, тој потшишал руки договор со Нагетс. Веднаш по доаѓањето тој се приклучил на екипата на Нагетс која настапила во НБА летната лига 2012. Своето деби во НБА лигата го направил на 31 октомври 2012, во натпреварот против Филаделфија Севентисиксерс со кој Нагетс ја отвориле новата сезона; Фурније забележал 5 поени и една асистенција за околу 10 минути поминати во игра, а неговиот тим го загубил воведниот натпревар со 84-75. Во текот на првите 73 натпревари на Нагетс во сезоната 2012-2013, Фурније се појавил во само 29 од нив и регистрирал 10 или повеќе поени само еднаш. Тој се појавил во девет последователни натпревари пред крајот на регуларнаиот дел од сезоната, вклучувајќи и ги и последните три во кои бил стартер. Во тие натпревари имал просек од 12,3 поени и постигнал 17 или повеќе поени на четири натпревари, вклучувајќи ги и највисоките во дебитантската сезона 24 поени против Портланд Трејлблејзерс на 14 април 2013.
Во јули 2013 година, Фурније повторно се приклучил на Нагетс за НБА летната лига 2013. На 30 октомври 2013 година, Нагетс ја искористиле својата опција за трета година според руки договорот на Фурније, продолжувајќи го договорот со играчот до сезоната 2014-2015. На 23 февруари 2014 година, Фурније постигнал дотогаш највисоки во неговата НБА кариера 27 поени против Сакраменто Кингс.
Орландо Меџик
На 26 јуни 2014 година, Фурније бил разменет, заедно со правата на драфт над Девин Марбл, во Орландо Меџик во замена за Арон Афлало. Дебитирал во дресот на Меџик на 28 октомври 2014, забележувајќи 11 поени, 3 скока и 2 асистенции во поразот од 101-84 на гостувањето кај Њу Орлеанс Пеликанс. На 12 ноември 2014 година, Фурније имал одлична вечер постигнувајќи највисоки во кариерата 28 поени со шут од игра 8 од 14 во победата над Њујорк Никс со 97-95.
На 3 ноември 2015 година, Фурније поставил нов личен рекорд во кариерата по бројот на поени уфрлајќи точно 30 во победата од 103–94 над Њу Орлеанс Пеликанс. На 15 март 2016 година, тој ја изедначил својата највисока цифра на поени во кариера забележувајќи одново натпревар со 30 поени против неговата поранешна екипа Денвер Нагетс. За време на сезоната 2015–2016, Фурније ја имал најдобрата година во кариерата во која просечно постигнувал по 15,4 поени по натпревар, 2,8 скокови, 2,7 асистенции, 1,2 украдени топки во 32,5 минути просечно поминати во игра. Тој, исто така, го предводел својот тим по бројот на постигнати поени 19 пати, имал 24 натпревари со 20+ поени и две со 30+ поени.
На 7 јули 2016 година, Фурније потпишал нов петгодишен договор со Меџик, вреден 85 милиони долари. На 3 ноември 2016 година, тој постигнал највисоки 29 поени за сезоната против Сакраменто Кингс.
На 1 декември 2019 година, го изедначил своето најдобро постигнување во кариерата од 32 поени во еден натпревар во победата од 100-96 над Голден Стејт. Фурније играл и воедно започнал 26 натпревари за Меџик во неговата последна сезона во клубот и имал просек од 19,7 поени (најдобар во кариерата), 2,9 скокови, 3,7 асистенции и 1,0 украдени топки, шутирајќи за три поени со прецизност од 38,8%.
Бостон Селтикс
На 25 март 2021 година, Фурније бил разменет во Бостон Селтикс во замена за Џеф Тиг и два идни пикови од втората рунда на драфтот. Четири дена подоцна, тој го направил своето деби за Селтикс против Њу Орлеанс Пеликанс, но натпреварот го завршил без постигнат кош за 33 минути игра. На 2 април, Фурније постигнал 23 поени и рекордни 7 тројки во НБА кариерата, во победата од 118–102 над Хјустон Рокетс. Фурније постигнал дури 20 поени од неговите 23 поени на мечот во последната четвртина, со што станал вториот играч на Селтикс кој постигнал 20 поени со 100% шут од игра во една четвртина од Пол Пирс. Трета година по ред Фурније со својте клубови обезбедил место во плејофот, но и покрај тоа што имал одличен просек од 15,4 поени, тој не успеал да им помогне на Селтикс да ја минат првата пречка наречена Бруклин Нетс (ја загубиле серијата во 5 натпревари).
Њујорк Никс (2021–денес)
На 17 август 2021 година, Њујорк Никс ги стекнале правата над Фурние во договор за трансфер и размена со Селтикси. На 20 октомври, Фурније го направил своето деби за Никс изедначувајќи го својот највисок број на поени во кариерата, уфрлувајќи 32 поени во победата со 138–134 после две продолженија над неговиот поранешен тим Бостон Селтикс. На 6 јануари 2022 година, Фурније го надмина тој рекорд на кариерата, постигнувајќи 41 поен со десет тројки, заедно со осум скока, во уште една победа над Селтикс овојпат од 108-105. На 23 март, во победата од 121–106 над Шарлот Хорнетс, тој го соборил рекордот за најмногу постигнати тројки за Никс во една сезона, поставен од Џон Старкс во 1995 година (217).